Die nuwe Toyota Fortuner span die brug tussen weelde en vryheid
JY LEES NOU Die nuwe Toyota Fortuner span die brug tussen weelde en vryheid
Die oorsprong van die Fortuner is nogal interessant.
Dit kom uit 1984 toe 'n middelgrootte sportnuts, die Hilux Surf, sy buiging in markte soos Brasilië, Australië, Nieu-Seeland, Brittanje, Pakistan en Afganistan gemaak het.
Twee dekades later is die Toyota Fortuner met 'n aansienlik meer verfynde ontwerp en soortgelyke ondertone as die Hilux Surf in 2005 aan meer as 110 markte bekendgestel.
Lees ook: Toyota Hilux: taaier as ooit tevore
Die eerstegeslag-Fortuner is in 2006 in Suid-Afrika bekendgestel, en het spoedig die voorkeur-sportnuts vir veld- en stadleefstylgeesdriftiges geword.
[caption id="attachment_121513" align="aligncenter" width="600"] Foto: Quickpic[/caption]
[caption id="attachment_121512" align="aligncenter" width="600"] Foto: Quickpic[/caption]
Die gemoedsrus wat die nuwe Fortuner bied, word in die volgende elemente weerspieël wat sy posisionering in die mededingende middelgroot-sportnutsmark onderskei:
- Verbeterde verrigting
- Nuwe sesgang-handratkas en outomatiese transmissie
- Nuwe-tydvak raam en vering
- Elektriese skakelaar om vierwielaandrywing te kies (4x4-modelle)
- Aktiewe kloubeheer
- Afdraandebeheer (4x4-modelle)
- Verbeterde rit en gemak
- Minder geraas, vibrasies en grofheid
- Vooraanstaande gevoel
- Slim toegang
- Elektries-beheerde stertdeur (4.0 V6)
- 7 duim-raakskerm-klankstelsel (sekere modelle)
- Oorgenoeg bergruimte
- Volwaardige sewesitplek-gebruik
- Eenvoudige berging vir tweede en derde ry sitplekke
- Nuwe knielugsak vir die bestuurder
- Spoedsensitiewe outomatiese deurslotte
- Nuwe diefwerende stelsel
- ISOFIX-monterings bygevoeg
Die nuwe Fortuner deel dalk 'n paar onder-die-dop-kenmerke met sy taai Hilux-stalmaat, maar wat ontwerp betref, is hulle ligjare van mekaar verwyder.
Lees ook: SLC: nuwe naam, nuwe dinamika
In huidige formaat pronk die Fortuner met 'n meer kenmerkende, slank dog treffende en kragtige ontwerp. Die voorkant lyk aggressief en indrukwekkend, terwyl sy algehele voorkoms aantreklik en gespierd is.
[caption id="attachment_121509" align="aligncenter" width="600"] Foto: Quickpic[/caption]
Al die modelle het ligdiode-remligte ten gunste van 'n hoëtegnologiese beeld, ligdiode-stertligte, tweelinghalogeen-hoofligte vir die 2.4 Global Diesel (GD) en 2.7 VVT-i en hoëstraal-ligdiodehoofligte vir die 2.8 GD en 4.0 V6.
Die nuwe Toyota Fortuner is ontwerp met 'n fris dog elegante binneruim. Sagtegevoel-materiale van 'n hoë gehalte word in kern-kontakoppervlakke naby die voorpaneel, windskermpilare en deurbeslag ingespan. Dit word aangevul deur 'n magdom metaalinsetsels, houtgreindetail en omsigtig ontwerpte ornamente net waar dit nodig is.
Die tweede ry sitplekke is in die verhouding 60/40 verdeel en kan vorentoe en agtertoe verstel word, terwyl dit ook verstelbare rugleunings het.
[caption id="attachment_121511" align="aligncenter" width="600"] Foto: Quickpic[/caption]
[caption id="attachment_121510" align="aligncenter" width="600"] Foto: Quickpic[/caption]
Al die Fortuner-modelle het klankstelsels met vier of ses luidsprekers, 'n hulpsok/USB-poort, AM/FM-radio en 'n CD-speler. Die klankstelsels van die 2.8 GD- en 4.0-V6-modelle pronk met DAB+ digitale radio en 'n 7 duim-skerm met DVD-versoenbaarheid en trurat-kamerabeeld. Die vlagskip-model, die 4.0 V6, het ook ingeboude satelliet-navigasie.
Elektries beheerde ewenaarslot vir die agteras is ook deel van al die 4x4-modelle se standaard-toerusting.
Die nuwe Fortuner se veiligheidstoerusting sluit in terugtrek- en noodsluiting-driepuntgordels vir al die sitplekke, met lasbeperkende styftrekkers vir die voorste sitplekke. Die nuwelinge het ook 'n sitplekgordelwaarskuwingstelsel vir die voorste en tweede ry sitplekke, en drie bokant-kindersitplekankerpunte en 'n ISOFIX-monteringspunte vir 'n babasitplek.
Voorgestelde kleinhandelpryse* vir die nuwe Fortuner is soos volg:
2.8 GD-6 4x4-handrat: R571 400
2.8 GD-6 4x4-outomaties: R589 400
4.0 V6 4x4-outomaties: R633 400
*Al die voorgestelde kleinhandelpryse sluit 'n waarborg van drie jaar of 100 000 km en 'n versieningsplan vir vyf jaar of 90 000 km in.